pythainlp/thailaw-v1.0 huggingface dataset:
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 1/2546

เรื่อง หลักเกณฑ์ เงื่อนไข และวิธีการในการตั้งตัวแทนจําหน่ายหลักทรัพย์

(ฉบับที่ 3)

อาศัยอํานาจตามความในมาตรา 14 และมาตรา 100 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

ข้อ 1 ให้ยกเลิกความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ที่ กธ. 39/2544 เรื่อง หลักเกณฑ์ เงื่อนไข และวิธีการในการตั้งตัวแทนจําหน่ายหลักทรัพย์ ลงวันที่ 19 ตุลาคม พ.ศ. 2544 และให้ใช้ความต่อไปนี้แทน 

“ข้อ 5 ในการตั้งตัวแทนจําหน่ายหุ้นในประเทศ บริษัทหลักทรัพย์ต้องดําเนินการดังนี้

(1) แจ้งรายชื่อบุคคลที่บริษัทหลักทรัพย์ถูกห้ามมิให้จัดสรรหุ้นให้ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการจัดจําหน่ายหลักทรัพย์ ให้ตัวแทนจําหน่ายหุ้นทราบ

(2) ดูแลให้ตัวแทนจําหน่ายหุ้นมีระบบงานที่สามารถรองรับการรับจองซื้อหุ้นตามวิธีการที่ระบุไว้ในหนังสือชี้ชวน”

ข้อ 2 ให้ยกเลิกความใน (3) ของข้อ 8 แห่งประกาศคณะกรรมการกํากับหลักทรัพย์และตลาดหลักทรัพย์ที่ กธ. 39/2544 เรื่อง หลักเกณฑ์ เงื่อนไข และวิธีการในการตั้งตัวแทนจําหน่ายหลักทรัพย์ ลงวันที่ 19 ตุลาคม พ.ศ. 2544 และให้ใช้ความต่อไปนี้แทน

 “(3) ต้องไม่ยืนยันการจองซื้อหุ้นแก่บุคคลที่บริษัทหลักทรัพย์ถูกห้ามมิให้จัดสรรหุ้นให้ตามรายชื่อที่บริษัทหลักทรัพย์แจ้งให้ทราบในข้อ 5(1)”

 ข้อ 3 ให้เพิ่มความต่อไปนี้เป็น (7) และ (8) ของข้อ 8 แห่งประกาศคณะกรรมการกํากับหลักทรัพย์และตลาดหลักทรัพย์ที่ กธ. 39/2544 เรื่อง หลักเกณฑ์ เงื่อนไข และวิธีการในการตั้งตัวแทนจําหน่ายหลักทรัพย์ ลงวันที่ 19 ตุลาคม พ.ศ. 2544 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ที่ กธ. 9/2545 เรื่อง หลักเกณฑ์ เงื่อนไข และวิธีการในการตั้งตัวแทนจําหน่ายหลักทรัพย์ (ฉบับที่ 2) ลงวันที่ 1 กุมภาพันธ์ พ.ศ. 2545

 “(7) ต้องจัดให้มีคู่มือการปฏิบัติงานที่แสดงถึงขั้นตอนและวิธีการในการรับจองซื้อหุ้นไว้อย่างชัดเจนและเป็นไปตามวิธีการที่ระบุไว้ในหนังสือชี้ชวน รวมทั้งต้องควบคุมดูแลให้พนักงานของตนปฏิบัติตามคู่มือดังกล่าวด้วย

(8) ต้องจัดเก็บข้อมูลที่เกี่ยวข้องกับการปฏิบัติงานเป็นตัวแทนจําหน่ายหุ้นไว้ให้ครบถ้วนอย่างน้อยสองปีนับแต่วันสิ้นสุดการรับจองซื้อหุ้นนั้น”

 ข้อ 4 ให้ยกเลิกความในวรรคสองของข้อ 9 แห่งประกาศคณะกรรมการกํากับหลักทรัพย์และตลาดหลักทรัพย์ที่ กธ. 39/2544 เรื่อง หลักเกณฑ์ เงื่อนไข และวิธีการในการตั้งตัวแทนจําหน่ายหลักทรัพย์ ลงวันที่ 19 ตุลาคม พ.ศ. 2544 และให้ใช้ความต่อไปนี้แทน 

“ในการกําหนดระยะเวลาสั่งพักการปฏิบัติงานในกรณีตัวแทนจําหน่ายหุ้นมีลักษณะต้องห้ามตามข้อ 6(3) หรือไม่ปฏิบัติตามมาตรฐานที่กําหนดไว้ในข้อ 8 ให้สํานักงานคํานึงถึงความร้ายแรงของพฤติกรรมและความเสียหายที่เกิดขึ้นต่อประโยชน์ของประชาชนหรือทําให้ผู้ลงทุนขาดความเชื่อมั่นต่อภาคธุรกิจหลักทรัพย์ โดยระยะเวลาที่สํานักงานกําหนดต้องไม่เกินสองปีนับแต่วันที่พ้นโทษตามคําพิพากษาหรือถูกเปรียบเทียบปรับ หรือนับแต่วันที่สํานักงานมีคําสั่งพักการปฏิบัติงาน แล้วแต่กรณี สําหรับกรณีมีลักษณะต้องห้ามตามข้อ 6(1) หรือข้อ 6(2) ให้สํานักงานสั่งพักการปฏิบัติงานจนกว่าการดําเนินคดีกับตัวแทนจําหน่ายหุ้นรายนั้นจะถึงที่สุด”

ข้อ 5 ประกาศนี้ให้ใช้บังคับตั้งแต่วันที่ 16 มีนาคม พ.ศ. 2546 เป็นต้นไป

 ประกาศ ณ วันที่ 4 กุมภาพันธ์ พ.ศ. 2546 

 (นายสมคิด จาตุศรีพิทักษ์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 39/2544

เรื่อง หลักเกณฑ์ เงื่อนไข และวิธีการในการให้สมาชิกของ

กองทุนสํารองเลี้ยงชีพกู้ยืมเงินของกองทุนสํารองเลี้ยงชีพ

(ฉบับที่ 2)

 อาศัยอํานาจตามความในข้อ 15 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความใน (3) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 47/2543 เรื่อง หลักเกณฑ์ เงื่อนไข และวิธีการในการให้สมาชิกของกองทุนสํารองเลี้ยงชีพกู้ยืมเงินของกองทุนสํารองเลี้ยงชีพ ลงวันที่ 6 ตุลาคม พ.ศ. 2543 และให้ใช้ความต่อไปนี้แทน

 “(3) ผลกระทบต่อมูลค่าทรัพย์สินสุทธิของกองทุนสํารองเลี้ยงชีพและต่อสมาชิกในกรณีที่มีสมาชิกรายใดรายหนึ่งผิดนัดชําระหนี้”

 ข้อ 2 ให้ยกเลิกความใน (3) ของข้อ 6 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 47/2543 เรื่อง หลักเกณฑ์ เงื่อนไข และวิธีการในการให้สมาชิกของกองทุนสํารองเลี้ยงชีพกู้ยืมเงินของกองทุนสํารองเลี้ยงชีพ ลงวันที่ 6 ตุลาคม พ.ศ. 2543 และให้ใช้ความต่อไปนี้แทน

 “(3) กําหนดให้สมาชิกชําระคืนเงินต้นและดอกเบี้ยภายในระยะเวลาดังต่อไปนี้

1. ชําระคืนเงินต้นพร้อมดอกเบี้ยเป็นรายเดือน ๆ ละเท่า ๆ กันภายในระยะเวลาไม่เกินหกสิบเดือน ทั้งนี้ ไม่รวมถึงการชําระเงินต้นพร้อมดอกเบี้ยในงวดสุดท้ายของการชําระหนี้ หรือ
2. ชําระคืนเงินต้นเป็นรายปี ๆ ละเท่า ๆ กันภายในระยะเวลาไม่เกินห้าปีและชําระดอกเบี้ยเป็นรายเดือน ๆ ละเท่า ๆ กันในแต่ละปีภายในระยะเวลาไม่เกินหกสิบเดือน ทั้งนี้ไม่รวมถึงการชําระดอกเบี้ยในงวดสุดท้ายของการชําระหนี้”

ข้อ 3 ให้เพิ่มความต่อไปนี้เป็น (4) ของข้อ 6 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 47/2543 เรื่อง หลักเกณฑ์ เงื่อนไข และวิธีการในการให้สมาชิกของกองทุนสํารองเลี้ยงชีพกู้ยืมเงินของกองทุนสํารองเลี้ยงชีพ ลงวันที่ 6 ตุลาคม พ.ศ. 2543

 “(4) กําหนดให้สัญญากู้ยืมเงินระหว่างสมาชิกกับกองทุนสํารองเลี้ยงชีพเป็นอันสิ้นสุดลง และสมาชิกต้องชําระคืนเงินต้นพร้อมดอกเบี้ยทั้งหมด หากปรากฏว่า

 (ก) สมาชิกผิดนัดชําระหนี้เงินต้นหรือดอกเบี้ยตาม (3) (ก) หรือ (ข) โดยข้อกําหนดดังกล่าวจะยอมให้มีการผิดนัดเกินหนึ่งงวดมิได้ หรือ

 (ข) สมาชิกพ้นจากสมาชิกภาพ”

 ข้อ 4 ให้ยกเลิกความในข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 47/2543 เรื่อง หลักเกณฑ์ เงื่อนไข และวิธีการในการให้สมาชิกของกองทุนสํารองเลี้ยงชีพกู้ยืมเงินของกองทุนสํารองเลี้ยงชีพ ลงวันที่ 6 ตุลาคม พ.ศ. 2543 และให้ใช้ความต่อไปนี้แทน

 “ข้อ 7 ให้บริษัทจัดการจัดทํารายงานการให้กู้ยืมเงินแก่สมาชิก ณ วันสิ้นปี โดยมีรายละเอียดเกี่ยวกับจํานวนเงินที่สมาชิกกู้ยืมและอัตราส่วนของเงินที่ให้กู้ยืมเทียบกับมูลค่าทรัพย์สินสุทธิของกองทุนสํารองเลี้ยงชีพ จํานวนสมาชิกที่กู้ยืมและอัตราส่วนของจํานวนสมาชิกที่กู้ยืมเทียบกับสมาชิกทั้งหมด ความคืบหน้าในการชําระคืนเงินต้นพร้อมดอกเบี้ย รวมทั้งจํานวนสมาชิกและยอดเงิน

ที่ผิดนัดชําระหนี้ และส่งให้สํานักงานภายในวันที่ยี่สิบของเดือนมกราคมของปีถัดไป” 

 ข้อ 5 ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2544 เป็นต้นไป

 ประกาศ ณ วันที่ 18 กันยายน พ.ศ. 2544

 (นายประสาร ไตรรัตน์วรกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่สน. 32/2544

เรื่อง การกระทําที่อาจก่อให้เกิดความขัดแย้งทางผลประโยชน์

ในการจัดการกองทุนส่วนบุคคล

(ฉบับที่ 2)

----------------------------------------

อาศัยอํานาจตามความในมาตรา 139(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

ข้อ 1 ให้เพิ่มความต่อไปนี้เป็นบทนิยามคําว่า "บัญชีเงินฝากเพื่อการดําเนินงาน"ระหว่างบทนิยามคําว่า "บริษัทในเครือ" และคําว่า "กองทุนรวม" ในข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 33/2543 เรื่อง การกระทําที่อาจก่อให้เกิดความขัดแย้งทางผลประโยชน์ในการจัดการกองทุนส่วนบุคคล ลงวันที่ 31 กรกฎาคม พ.ศ. 2543

"บัญชีเงินฝากเพื่อการดําเนินงาน" หมายความว่า บัญชีเงินฝากของกองทุนส่วนบุคคลที่มิได้มีวัตถุประสงค์เพื่อนําไปลงทุน แต่มีวัตถุประสงค์ในการฝากไว้เพื่อประโยชน์ในการจัดการ หรือเป็นค่าใช้จ่ายในการจัดการกองทุนส่วนบุคคล

ข้อ 2 ให้ยกเลิกความใน (2) ของข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 33/2543 เรื่อง การกระทําที่อาจก่อให้เกิดความขัดแย้งทางผลประโยชน์ในการจัดการกองทุนส่วนบุคคล ลงวันที่ 31 กรกฎาคม พ.ศ. 2543 และให้ใช้ความต่อไปนี้แทน

"(2) หลักทรัพย์หรือทรัพย์สินที่บริษัทจัดการหรือบริษัทในเครือของบริษัทจัดการเป็นผู้ออก ผู้รับรอง ผู้รับอาวัล ผู้สลักหลัง ผู้ค้ําประกัน หรือผู้รับฝากเงิน

การนับรวมเงินฝากตามรรคหนึ่ง มิให้นับรวมเงินฝากในบัญชีเงินฝากเพื่อการดําเนินงาน"

ข้อ 3 ให้ยกเลิกข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 33/2543 เรื่อง การกระทําที่อาจก่อให้เกิดความขัดแย้งทางผลประโยชน์ในการจัดการกองทุนส่วนบุคคล ลงวันที่ 31 กรกฎาคม พ.ศ. 2543 และให้ใช้ความต่อไปนี้แทน

"ข้อ 3 การลงทุนในหรือมีไว้ซึ่งหลักทรัพย์หรือทรัพย์สินตามข้อ 2 ให้บริษัทจัดการปฏิบัติดังต่อไปนี้

(1) ได้รับความยินยอมเป็นลายลักษณ์อักษรจากลูกค้าให้ลงทุนในหรือมีไว้ซึ่งหลักทรัพย์หรือทรัพย์สินในแต่ละข้อของข้อ 2 ได้ โดยได้อธิบายให้ลูกค้าเข้าใจถึงความขัดแย้งทางผลประโยชน์ด้วยแล้ว

การได้รับความยินยอมจากลูกค้าตามวรรคหนึ่ง อาจกําหนดไว้ในสัญญาหรือ

(2) เว้นแต่ลูกค้าจะกําหนดเป็นอย่างอื่น ให้บริษัทจัดการรายงานให้ลูกค้าทราบเป็นลายลักษณ์อักษรภายในระยะเวลาที่กําหนดในสัญญา โดยรายงานดังกล่าวต้องระบุวันที่ลงทุนชื่อหลักทรัพย์หรือทรัพย์สินที่ลงทุน จํานวน ราคาต่อหน่วย มูลค่าหลักทรัพย์หรือทรัพย์สินที่ลงทุนและอัตราส่วนการลงทุนโดยเทียบกับมูลค่าทรัพย์สินสุทธิของกองทุนส่วนบุคคล รวมทั้งระบุว่าเป็นการลงทุนตามข้อใดของข้อ 2"

ข้อ 4 ประกาศนี้ให้ใช้บังคับตั้งแต่วันที่ 1 กันยายน 2544 เป็นต้นไป

ประกาศ ณ วันที่ 24 สิงหาคม พ.ศ. 2544

(นายประสาร ไตรรัตน์วรกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สด. 36 /2540 

เรื่อง ข้อกําหนดเกี่ยวกับหลักประกันในธุรกรรม

การยืมและให้ยืมหลักทรัพย์

--------------------------------------

อาศัยอํานาจตามความในข้อ 9(1) และ (3) แห่งประกาศคณะกรรมการกํากับหลักทรัพย์ และตลาดากลักทรัพย์ ที่ กค. 29/2540 เรื่อง หลักเกณฑ์ เงื่อนไข และวิธีการประกอบกิจการการยืมและ ให้ยืมเจ้าทรัพย์ ลงวันที่ 31 กรกฎาคม พ.ศ. 2540 สํานักงานคณะกรรมการกํากับหลักทรัพย์และ ตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้ คําว่า “ผู้ประกอบกิจการ” หมายความว่า ผู้ได้รับใบอนุญาต ประกอบธุรกิจหลักทรัพย์ประเภทกิจการการยืมและให้ยืมหลักทรัพย์


ข้อ ๒ นอกเหนือจากหลักประกันที่เป็นเงินสดสกุลบาท เล็ตเตอร์ออฟเครดิต และพันธบัตรรัฐบาลไทยแล้ว ผู้ประกอบกิจการอาจดําเนินการให้มีการวางหรือเรียกทรัพย์สินต่อไปนี้ เพื่อเป็นประกันการให้ยืมหลักทรัพย์

(1) เงินสดสกุลดอลลาร์สหรัฐอเมริกา

(2) พันธบัตรธนาคารแห่งประเทศไทย

(3) พันธบัตรรัฐวิสาหกิจที่รัฐบาลค้ําประกัน

(4) ตราสารแห่งหนี้ที่ตัวตราสารนั้นเองหรือผู้ออกตราสาร ได้รับการจัดอันดับ ความน่าเชื่อถือตั้งแต่ระดับบีบีบี (BBB) ขึ้นไปหรือเทียบเท่า

(5) หุ้นจดทะเบียนในตลาดหลักทรัพย์แห่งประเทศไทย

การวางหลักประกันในรูปของเงินสดสกุลดอลลาร์สหรัฐอเมริกา ให้ทําได้เฉพาะกรณี ที่ผู้ยืมเป็นบุคคลที่มีภูมิลําเนาในต่างประเทศ


ข้อ ๓ ผู้ประกอบกิจการ ไม่ว่าในฐานะผู้ให้ยืมหรือตัวแทนของผู้ให้ยืม ต้องดําเนินการ ให้มีการดํารงมูลค่าหลักประกันที่ผู้ให้ยืมได้รับ ณ ขณะใดขณะหนึ่งไม่ต่ํากว่าร้อยละ 105 ของมูลค่า หลักทรัพย์ที่ให้ยืม


ข้อ ๔ ในการคํานวณมูลค่าหลักทรัพย์ที่ให้ยืมและมูลค่าหลักประกันที่มิใช่เงินสดสกุลบาท และแล้ศเตอร์ออฟเครดิตที่ผู้ให้ยืมได้รับเพื่อเป็นประกันการให้ยืมหลักทรัพย์ ให้ผู้ประกอบกิจการใช้ราคาตลาด ของหลักทรัพย์หรือหลักประกันดังกล่าวในวันทําการก่อนหน้าวันที่คํานวณมูลค่า ในกรณีที่ไม่มีราคาตลาดให้ ผู้ประกอบกิจการใช้ราคาที่เสนอซื้อโดยผู้ประกอบธุรกิจในการซื้อขายหลักทรัพย์หรือหลักประกันนั้นในวัน ทําการก่อนหน้าวันที่คํานวณมูลค่า


ข้อ ๕ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 8 ตุลาคม พ.ศ. 2540

 

 

                                                                                              (นายปกรณ์ มาลากุล ณ อยุธยา)

                                                                                                                เลขาธิการ

                                                                         สํานักงานคณะกรรมการกํากับหลักทรัพย์และตลาดหลักทรัพย์
ประกาสสํานักงานคณะกรรมการกํากับหลักทรัพย์และตลาดหลักทรัพย์

ที่ สด. 7/7541

เรื่อง ข้อกําหนดเกี่ยวกับหลักประกันในธุรกรรม

การยืมและให้ยืมหลักทรัพย์

(ฉบับที่ 2)

--------------------------

อาศัยอํานาจตามความในข้อ 9(1) และ (3) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 29/2540 เรื่อง หลักเกณฑ์ เงื่อนไข และวิธีการประกอบกิจการการยืมและให้ยืมหลักทรัพย์ ลงวันที่ 31 กรกฎาคม พ.ศ. 2540 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

ข้อ 1 ให้เพิ่มความต่อไปนี้เป็น (6)(7) และ (8) ในวรรคหนึ่งของข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สด. . 36/2540 เรื่อง ข้อกําหนดเกี่ยวกับหลักประกันในธุรกรรมการยืมและให้ยืมหลักทรัพย์ ลงวันที่ 8 ตุลาคม พ.ศ. 2540

"(6) ตั๋วเงินคลัง หรือพันธบัตรหรือตราสารแห่งหนี้ที่กระทรวงการคลังเป็นผู้รับอาวัลทั้งจํานวน หรือเป็นผู้ค้ําประกันต้นเงินและดอกเบี้ยเต็มจํานวนอย่างไม่มีเงื่อนไข

(7) ตราสารแห่งหนี้ ที่ผู้ค้ําประกันต้นเงินและดอกเบี้ยเต็มจํานวนอย่างไม่มีเงื่อนไขผู้รับรองโดยเป็นการรับรองตลอดไป ผู้รับอาวัลทั้งจํานวน หรือผู้สลักหลังโอนประเภทมีสิทธิไล่เบี้ยทั้งจํานวนอย่างไม่มีเงื่อนไข ได้รับการจัดอันดับความน่าเชื่อถือตั้งแต่ระดับบีบี (BBB) ขึ้นไปหรือเทียบเท่า

(8) พันธบัตรหรือตราสารแห่งหนี้ที่กองทุนเพื่อการฟื้นฟูและพัฒนาระบบสถาบันการเงินเป็นผู้ออก"

ข้อ 2 ให้ยกเลิกความในข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สด. 36/2540 เรื่อง ข้อกําหนดเกี่ยวกับหลักประกันในธุรกรรมการยืมและให้ยืมหลักทรัพย์ ลงวันที่ 8 ตุลาคม พ.ศ. 2540 และให้ใช้ความต่อไปแทน

“ข้อ 4 ในการคํานวณมูลค่าหลักทรัพย์ที่ให้ยืมและมูลค่าหลักประกันที่มิใช่เงินสดสกุลบาทและเล็ตเตอร์ออฟเครดิต ที่ผู้ให้ยืมได้รับเพื่อเป็นประกันการให้ยืมหลักทรัพย์ ให้ผู้ประกอบกิจการใช้ราคาตลาดของหลักทรัพย์หรือหลักประกันดังกล่าวในวันทําการก่อนหน้าวันที่คํานวณมูลค่าในกรณีที่ไม่มีราคาตลาดให้ผู้ประกอบกิจการใช้ราคาที่เสนอซื้อโดยผู้ประกอบธุรกิจในการซื้อขายหลักทรัพย์หรือหลักประกันนั้นในวันทําการก่อนหน้าวันที่คํานวณมูลค่า ทั้งนี้ ในกรณีที่ไม่มีราคาตลาดหรือราคาที่เสนอซื้อ ให้ผู้ประกอบกิจการใช้ราคาตลาดหรือราคาที่เสนอซื้อโดยผู้ประกอบธุรกิจในวันที่ใกล้วันที่คํานวณมูลค่ามากที่สุด แต่ต้องไม่เกินสิบห้าวันทําการก่อนหน้าวันที่คํานวณมูลค่า หากวันที่ใกล้วันคํานวณมูลคํามากที่สุดมีทั้งสองราคา ให้ใช้ราคาตลาดในการคํานวณมูลค่าหลักทรัพย์หรือหลักประกันนั้น"

ข้อ 3 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นตันไป

ประกาศ ณ วันที่ 27 มีนาคม พ.ศ. 2541

(นายปกรณ์ มาลากุล ณ อยุธยา)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 15/2543

เรื่อง ข้อกําหนดเกี่ยวกับหลักประกันในธุรกรรมการยืม

และให้ยืมหลักทรัพย์

(ฉบับที่ 2) 

 อาศัยอํานาจตามความในข้อ 9(1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 29/2540 เรื่อง หลักเกณฑ์ เงื่อนไข และวิธีการประกอบกิจการการยืมและให้ยืมหลักทรัพย์ ลงวันที่ 31 กรกฎาคม พ.ศ. 2540 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 20/2542 เรื่อง ข้อกําหนดเกี่ยวกับหลักประกันในธุรกรรมการยืมและให้ยืมหลักทรัพย์ ลงวันที่ 4 ตุลาคม พ.ศ. 2542 และให้ใช้ความต่อไปนี้แทน

 “ข้อ 5 ให้ผู้ประกอบกิจการคํานวณมูลค่าหลักทรัพย์ที่ให้ยืม และมูลค่าหลักประกันที่มิใช่เงินสด เล็ตเตอร์ออฟเครดิต หรือหนังสือค้ําประกันที่ออกโดยสถาบันการเงิน ที่เป็นสกุลบาท ตามวิธีการดังต่อไปนี้

1. ให้ใช้ราคาเสนอขายที่ดีที่สุด (the best offer price) สําหรับมูลค่าหลักทรัพย์ที่ให้ยืม และใช้ราคาเสนอซื้อที่ดีที่สุด (the best bid price) สําหรับมูลค่าหลักประกัน ซึ่งเป็นราคา ณ สิ้นวันทําการก่อนวันคํานวณมูลค่า หรือใช้ราคาปิด ณ สิ้นวันทําการก่อนวันคํานวณมูลค่าในกรณีที่ไม่มีราคาเสนอขายหรือเสนอซื้อดังกล่าว
2. ในกรณีที่ไม่มีราคาตาม (1) ให้ผู้ประกอบกิจการใช้ราคาเสนอขายที่ดีที่สุดสําหรับการคํานวณมูลค่าหลักทรัพย์ที่ให้ยืม และใช้ราคาเสนอซื้อที่ดีที่สุดสําหรับการคํานวณมูลค่าหลักประกัน หรือใช้ราคาปิดในกรณีที่ไม่มีราคาเสนอขายหรือเสนอซื้อดังกล่าว โดยให้ใช้ราคา ณ สิ้นวันทําการย้อนหลังที่ใกล้วันคํานวณมูลค่าที่สุดแต่ต้องไม่เกิน 15 วันทําการก่อนวันคํานวณมูลค่าดังกล่าว
3. ในกรณีที่ไม่มีราคาตาม (2) หรือผู้ประกอบกิจการพิจารณาแล้วเห็นว่าราคาตาม (1) และ (2) ไม่เหมาะสม ให้คํานวณโดยใช้ราคาที่เห็นว่าสามารถสะท้อนถึงมูลค่าตลาดในปัจจุบัน (current market price) ของหลักทรัพย์หรือหลักประกันแต่ละประเภท ทั้งนี้ ให้แสดงเหตุผลและเอกสารหลักฐานที่ทําให้เห็นว่าราคาที่ใช้ในการคํานวณสามารถสะท้อนถึงมูลค่าตลาดในปัจจุบัน”

- 2 -

 ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 27 เมษายน พ.ศ. 2543 

 (นายประสาร ไตรรัตน์วรกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 70/2543

เรื่อง ข้อกําหนดเกี่ยวกับหลักประกันในธุรกรรมการยืม

และให้ยืมหลักทรัพย์

(ฉบับที่ 3) 

######  อาศัยอํานาจตามความในข้อ 9(1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 29/2540 เรื่อง หลักเกณฑ์ เงื่อนไข และวิธีการประกอบกิจการการยืมและให้ยืมหลักทรัพย์ ลงวันที่ 31 กรกฎาคม พ.ศ. 2540 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 20/2542 เรื่อง ข้อกําหนดเกี่ยวกับหลักประกันในธุรกรรมการยืมและให้ยืมหลักทรัพย์ ลงวันที่ 4 ตุลาคม พ.ศ. 2542 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 15/2543 เรื่อง ข้อกําหนดเกี่ยวกับหลักประกันในธุรกรรมการยืมและให้ยืมหลักทรัพย์ (ฉบับที่ 2) ลงวันที่ 27 เมษายน พ.ศ. 2543 และให้ใช้ความต่อไปนี้แทน

 “ข้อ 5 ให้ผู้ประกอบกิจการคํานวณมูลค่าหลักทรัพย์ที่ให้ยืม และมูลค่าหลักประกันที่มิใช่เงินสด เล็ตเตอร์ออฟเครดิต หรือหนังสือค้ําประกันที่ออกโดยสถาบันการเงินที่เป็นสกุลบาท ตามวิธีใดวิธีหนึ่งดังต่อไปนี้

1. ให้ใช้ราคาปิด ณ สิ้นวันทําการก่อนหน้าวันที่คํานวณมูลค่าที่ประกาศโดยตลาดหลักทรัพย์แห่งประเทศไทย หรือราคาอ้างอิง ณ สิ้นวันทําการก่อนหน้าวันที่คํานวณมูลค่าที่ประกาศโดยศูนย์ซื้อขายตราสารหนี้ไทย Reuters Bloomberg หรือผู้ประกอบธุรกิจให้บริการข้อมูลเกี่ยวกับการซื้อขายหลักทรัพย์ที่สํานักงานยอมรับ หรือ

 (2) ให้ใช้ราคาที่เห็นว่าสามารถสะท้อนถึงมูลค่าตลาดในปัจจุบัน (current market price) ของหลักทรัพย์หรือหลักประกันแต่ละประเภท 

####  ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 27 ธันวาคม พ.ศ. 2543 

 (นายประสาร ไตรรัตน์วรกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 10/2548

เรื่อง ข้อกําหนดเกี่ยวกับหลักประกันในธุรกรรมการยืม

และให้ยืมหลักทรัพย์

(ฉบับที่ 4)

------------------------------------------------

อาศัยอํานาจตามความในข้อ 9(3) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กด. 29/2540 เรื่อง หลักเกณฑ์ เงื่อนไข และวิธีการประกอบกิจการการยืมและให้ยืมหลักทรัพย์ ลงวันที่ 31 กรกฎาคม พ.ศ. 2540 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

ข้อ 1 ให้ยกเลิกความในข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ.20/2542 เรื่อง ข้อกําหนดเกี่ยวกับหลักประกันในธุรกรรมการยืมและให้ยืมหลักทรัพย์ ลงวันที่ 4 ตุลาคม พ.ศ. 2542 และให้ใช้ความดังต่อไปนี้แทน

 “ข้อ 4 เว้นแต่กรณีที่กําหนดไว้ในข้อ 4/1 ผู้ประกอบกิจการที่กระทําการในฐานะดังต่อไปนี้ ต้องดําเนินการให้ ณ ขณะใดขณะหนึ่ง การดํารงมูลค่าหลักประกันที่ผู้ให้ยืมได้รับอยู่ในระดับไม่ต่ํากว่าร้อยละหนึ่งร้อยของมูลค่าหลักทรัพย์ที่ให้ยืม

(1) ตัวแทนของผู้ให้ยืม

(2) ผู้ยืมหรือตัวแทนของผู้ยืม ในกรณีที่ผู้ให้ยืมมิได้เป็นผู้ประกอบกิจการหรือมิได้มีการแต่งตั้งผู้ประกอบกิจการเป็นตัวแทนในการให้ยืมหลักทรัพย์”

ข้อ 2 ให้เพิ่มความต่อไปนี้เป็นข้อ 4/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ.20/2542 เรื่อง ข้อกําหนดเกี่ยวกับหลักประกันในธุรกรรมการยืมและให้ยืมหลักทรัพย์ ลงวันที่ 4 ตุลาคม พ.ศ. 2542

“ข้อ 4/1 ในกรณีที่เป็นการยืมหลักทรัพย์ภายใต้หลักเกณฑ์ดังต่อไปนี้ ผู้ประกอบกิจการที่กระทําการในฐานะเดียวกับที่กําหนดในข้อ 4(1) หรือ (2) ต้องดําเนินการให้ ณ ขณะใดขณะหนึ่ง การดํารงมูลค่าหลักประกันที่ผู้ให้ยืมได้รับอยู่ในระดับไม่ต่ํากว่าราคาใช้สิทธิซื้อหลักทรัพย์ตามสิทธิที่ผู้ยืมได้รับจากบริษัทมหาชนจํากัดหรือจากผู้ถือหุ้นเดิมของบริษัทดังกล่าวคูณด้วยจํานวนหลักทรัพย์ที่ยืม 

(1) ผู้ยืมเป็นผู้จัดหาหุ้นส่วนเกินตามประกาศคณะกรรมการ ก.ล.ต.ว่าด้วยการจัดสรรหุ้นเกินกว่าจํานวนที่จัดจําหน่าย

(2) ผู้ยืมทําการยืมหลักทรัพย์ดังกล่าวเพื่อวัตถุประสงค์ในการส่งมอบหลักทรัพย์ให้แก่ผู้ได้รับการจัดสรรหุ้นส่วนเกินในกรณีที่มีการจองซื้อหุ้นเกินกว่าจํานวนที่จัดจําหน่าย 

(3) ผู้ยืมได้วางเงินสดสกุลบาทไว้แก่ผู้ให้ยืมเพื่อเป็นหลักประกันการยืมหลักทรัพย์ 

(4) ผู้ยืมได้เปิดเผยข้อมูลความเสี่ยงต่อผู้ให้ยืมเกี่ยวกับการเปลี่ยนแปลงมูลค่าของหลักทรัพย์ที่ให้ยืมซึ่งอาจทําให้หลักประกันที่ผู้ให้ยืมได้รับไว้ไม่เพียงพอที่จะไปซื้อหลักทรัพย์ดังกล่าวคืนในกรณีที่ผู้ยืมไม่สามารถคืนหลักทรัพย์แก่ผู้ให้ยืมได้

(5) ผู้ยืมได้ดําเนินการให้ผู้ให้ยืมรับทราบถึงความเสี่ยงที่อาจเกิดขึ้นตาม (4) ไว้เป็นลายลักษณ์อักษรเป็นรายกรณี และ

 (6) ผู้ยืมได้ดําเนินการแยกหลักทรัพย์ที่ได้ซื้อมาเพื่อการส่งคืนให้แก่ผู้ให้ยืมไว้ต่างหากจากทรัพย์สินของผู้ยืมและได้จัดทําบัญชีทรัพย์สินดังกล่าวแยกออกจากบัญชีทรัพย์สินของตนในระหว่างที่ผู้ยืมทําการทยอยซื้อหลักทรัพย์คืนแก่ผู้ให้ยืม โดยผู้ยืมจะไม่นําหลักทรัพย์ที่แยกไว้เพื่อการส่งคืนดังกล่าวไปใช้เพื่อการอื่น”

###  ข้อ 3 ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2548 เป็นต้นไป

###  ประกาศ ณ วันที่ 12 พฤษภาคม พ.ศ. 2548

### 

 (นายธีระชัย ภูวนาถนรานุบาล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 49/2543

เรื่อง หลักเกณฑ์ในการป้องกันความขัดแย้งทางผลประโยชน์ในการลงทุน

ในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการ

(ฉบับที่ 2)

 อาศัยอํานาจตามความในมาตรา 126(1) แห่งพระราชบัญญัติหลักทรัพย์และตลาดหลักทรัพย์พ.ศ. 2535 และข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 16/2542 เรื่อง หลักเกณฑ์ เงื่อนไข และวิธีการในการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการ ลงวันที่ 14 สิงหาคม พ.ศ. 2542 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 18/2542 เรื่อง หลักเกณฑ์ในการป้องกันความขัดแย้งทางผลประโยชน์ในการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการ ลงวันที่ 9 กันยายน พ.ศ. 2542 และให้ใช้ความต่อไปนี้แทน

 “ข้อ 7 ให้บริษัทจัดการเปิดเผยข้อมูลการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการตามหลักเกณฑ์ดังต่อไปนี้

 (1) เปิดเผยในหนังสือชี้ชวนส่วนสรุปข้อมูลสําคัญที่ผู้ลงทุนควรทราบ หากปรากฏว่าในขณะจัดทําหนังสือชี้ชวน บริษัทจัดการลงทุนในหรือมีไว้ซึ่งหลักทรัพย์หรือทรัพย์สินอื่นตามข้อ 3 แห่งประกาศ ที่ กน. 16/2542 เพื่อบริษัทจัดการเกินหนึ่งร้อยล้านบาท โดยมีข้อความดังต่อไปนี้

 “บริษัทจัดการอาจลงทุนในหลักทรัพย์หรือทรัพย์สินอื่นเพื่อบริษัทจัดการเช่นเดียวกันกับที่บริษัทจัดการลงทุนในหลักทรัพย์หรือทรัพย์สินอื่นเพื่อกองทุนรวมตามหลักเกณฑ์ที่สํานักงานกําหนด ทั้งนี้ ผู้ที่สนใจจะลงทุนที่ต้องการทราบข้อมูลการลงทุนเพื่อบริษัทจัดการในรายละเอียดสามารถขอดูข้อมูลได้ที่บริษัทจัดการ ตัวแทนสนับสนุนที่ใช้ในการซื้อขายหน่วยลงทุน และสํานักงานคณะกรรมการกํากับหลักทรัพย์และตลาดหลักทรัพย์”

 (2) จัดให้มีข้อมูลการลงทุนของบริษัทจัดการที่จัดทําและส่งให้สํานักงานเป็นรายเดือนตามแบบรายงานข้อมูลการลงทุนของบริษัทจัดการตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดทําและการส่งแฟ้มข้อความและแบบรายงานของบริษัทจัดการ ไว้ ณ ที่ทําการทุกแห่งของบริษัทจัดการ และ ณ สถานที่ติดต่อทุกแห่งของตัวแทนสนับสนุนที่ใช้ในการซื้อขายหน่วยลงทุน เพื่อให้ผู้ที่สนใจจะลงทุนสามารถตรวจดูได้ตลอดเวลาที่เสนอขายหน่วยลงทุน”

 ข้อ 2 ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2543 เป็นต้นไป

 ประกาศ ณ วันที่ 11 ตุลาคม พ.ศ. 2543

 (นายประสงค์ วินัยแพทย์)

 รองเลขาธิการ  
 รักษาการแทนเลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สบ. 30/2543

เรื่อง ยกเลิกประกาศยกเว้นค่าธรรมเนียมการยื่นแบบแสดงรายการข้อมูล

การเสนอขายหลักทรัพย์สําหรับบริษัทที่ออกหลักทรัพย์

ซึ่งประสบปัญหาในการดําเนินงาน

(ฉบับที่ 8)

 

 อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 10/2542 เรื่อง การยกเว้นค่าธรรมเนียมการยื่นแบบแสดงรายการข้อมูลการเสนอขายหลักทรัพย์สําหรับบริษัทที่ออกหลักทรัพย์ซึ่งประสบปัญหาในการดําเนินงาน ลงวันที่ 30 มีนาคม พ.ศ. 2542

 ประกาศ ณ วันที่ 12 กรกฎาคม พ.ศ. 2543 

 (นายประสาร ไตรรัตน์วรกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์